ఎస్వీ రంగారావు - వికిపీడియా

# ఎస్వీ రంగారావు

### వికీపీడియా నుండి

ఈ వ్యాసం ఒక మొలక. దీనిని విస్తరించండి.

నటనకే భాష్యం చెప్పిన యశస్వి...ఎస్వీ రంగారావు

## [మార్చు] ఎస్వీ రంగారావు

మూడు దశాబ్దాలపాటు మూడొందల చిత్రాలకు పైగా అద్భుతంగా నటించి ఘటోత్కచుడిగా, కీచకుడిగా, రావణాసురుడిగా తనకు తానే సాటిగా వేరొకరు ఆ పాత్రలలో ఇమడ లేరన్నట్లు ఖ్యాతి గడించిన ఎస్వీ రంగారావు పూర్తి పేరు సామర్లకోట వెంకట రంగారావు.

## [మార్చు] తొలి జీవితం

కృష్ణా జిల్లా లోని నూజివీడు లో 1918 జూలై 3 వ తేదీన ఎస్వీ రంగారావు జన్మించాడు. డిగ్రీ వరకూ చదివి, అగ్నిమాపక దళంలో ఉన్నతోద్యోగిగా పన్జేస్తూ, చలనచిత్ర రంగానికి ప్రవేశించక పూర్వం షేక్సిపియర్ ఆంగ్ల నాటకాలలో ఒథెల్లో, షైలాక్ తదితర పాత్రలు పోషించి ప్రముఖ రంగస్థల కళాకారుడిగా విశేష ఖ్యాతి గడించాడాయన. ఆ తర్వాత బి.వి.రామానందం దర్శకత్వంలో నిర్మించిన ' వరూధిని ' చిత్రంలో ప్రవరాఖ్యుడిగా తెలుగు చలనచిత్ర రంగాన తొలిసారిగా పరిచయమయ్యాడు.

## [మార్చు] నటనా చాతుర్యం

ఆ తర్వాత మన దేశం, పల్లెటూరి పిల్ల , షావుకారు, పాతాళభైరవి, పెళ్లిచేసిచూడు, బంగారు పాప, బాల నాగమ్మ, గృహలక్ష్మి, బాల భారతం, తాత మనవడు ఇలా అనేక చిత్రాలలో విభిన్న పాత్రలు పోషించి తన అద్భుతనటనా చాతుర్యంతో సగటు తెలుగు సినీ ప్రేక్షకుని మదిలో సయితం చెరగని ముద్రవేశాడు.

నటసామ్రాట్ , విశ్వనట చక్రవర్తి మొదలగు బిరుదులతో తెలుగు ప్రేక్షకులు అతన్ని గౌరవించారు. ఎస్వీఆర్ నటించిన నర్తనశాల ఇండోనేషియాలోని జకర్తాలో - ఆసియా ఫిల్మ్ ఫెస్టివల్‍లో ప్రదర్శించడమే కాకుండా ఎస్వీఆర్ పోషించిన కీచక పాత్రకు ప్రత్యేక బహుమతి పొందాడు. కొన్ని చిత్రాలకు ఆయన దర్శకత్వం వహించాడు. ముఖ్యంగా అతను దర్శకత్వం వహించిన ' చదరంగం' చిత్రానికి రాష్ట్ర ప్రభుత్వం బహుమతి,నగదు పారితోషికం లభించాయి.

అద్భుత నటనకు ప్రతీకగా నిల్చిన ఎస్వీ రంగారావు 1974 జూలై 18వ తేదీన మద్రాసు లో శాశ్వతంగా కన్నుమూశాడు.

Retrieved from "http://te.wikipedia.org../../../%E0%B0%8E/%E0%B0%B8/%E0%B1%8D/%E0%B0%8E%E0%B0%B8%E0%B1%8D%E0%B0%B5%E0%B1%80_%E0%B0%B0%E0%B0%82%E0%B0%97%E0%B0%BE%E0%B0%B0%E0%B0%BE%E0%B0%B5%E0%B1%81.html"

వర్గాలు: మొలక | తెలుగు సినిమా నటులు | 1918 జననాలు | 1974 మరణాలు

##### Views

- వ్యాసము
- చర్చ
- ప్రస్తుతపు కూర్పు

##### అన్వేషణ